cyanic-selkie/wikianc huggingface dataset:
রিচার্ড রামিরেজ
অপরাধসমূহ
১৯৮৫ সালের ৩০ মে রামিরেজ বারব্যাঙ্কে ৪২ বছর বয়স্ক ক্যারল কিলে নামক এক নারীর বাড়িতে অনুপ্রবেশ করেন। বন্দুকের নলের মুখে তিনি ক্যারল ও তার ১১ বছর বয়সী ছেলেকে বেঁধে রেখেন এবং মূল্যবান সামগ্রীর খোঁজে বাড়ি তল্লাশি করেন। এরপর তিনি ক্যারলকে বারবার পায়ুসঙ্গমে লিপ্ত হতে বাধ্য করেন। এরপর রামিরেজ বাড়িটি থেকে পালিয়ে যান।
১৯৮৫ সালের ২০ জুলাই ভোর ৪টার দিকে রামিরেজ লস অ্যাঞ্জেলসের সান ভ্যালিতে কোভানান্থ পরিবারের বাড়িতে অনুপ্রবেশ করেন। তিনি একটি হ্যান্ডগান দিয়ে গুলি করে ঘুমন্ত চাইনারোং কোভানান্থকে হত্যা করেন। এরপর রামিরেজ চাইনারোঙের স্ত্রী সোমকিদ কোভানান্থকে তাদের ৮ বছর বয়সী ছেলের সামনেই বারবার ধর্ষণ করেন, মারধোর করেন এবং পায়ুসঙ্গমে লিপ্ত হতে বাধ্য করেন। এরপর রামিরেজ ছেলেটিকে বেঁধে রেখে সোমকিদকে টেনে-হিঁচড়ে সঙ্গে নিয়ে মূল্যবান সামগ্রীর খোঁজে পুরো বাড়ি তন্নতন্ন করে তল্লাশি করেন।
জুয়েল আহমেদ
মোহাম্মদ জুয়েল আহমেদ একজন বাংলাদেশী সাতারু। তিনি ২০০৪ গ্রীষ্মকালীন অলিম্পিক ক্রীড়া প্রতিযোগিতায় বাংলাদেশের প্রতিনিধিত্ব করেন।
লা নেশন (বেনিন)
লা নেশন হল বেনিনেরর সরকারী মালিকানাধীন একটি সংবাদপত্র। বেনিনের গণতন্ত্রে রূপান্তরকালে এহুজু থেকে এর নামকরণ করা হয়েছে।
পে-গ্লিং-থুগ্স-স্রাস
পে-গ্লিং-থুগ্স-স্রাস ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
পিটার জ্যাকসন
পিটার জ্যাকসন (জন্ম: ৩১শে অক্টোবর, ১৯৬১) নিউজিল্যান্ডের বিখ্যাত চলচ্চিত্র পরিচালক। জে আর আর টোকিয়েন রচিত বিখ্যাত রূপকথার উপন্যাস দ্য লর্ড অফ দ্য রিংস অবলম্বনে তিনি একাধারে তিনটি চলচ্চিত্র নির্মাণ করে বিশেষ জনপ্রিয়তা অর্জন করেন। দ্য লর্ড অফ দ্য রিংস চলচ্চিত্র ত্রয়ী নামে পরিচিত এই ছবিগুলোর মধ্যে শেষটির কারণে তিনি একাডেমি পুরস্কার লাভ করেছেন।
চলচ্চিত্রসমূহ
পরিচালক
খৎনা
থাম্ব|400x400পিক্সেল|"(লাল)" স্থানগুলোকে খৎনা প্রবন এলাকা বোঝানো হয়েছে পুরুষ খৎনা বা পুরুষ লিঙ্গাগ্রচর্মচ্ছেদন বা পুংলিঙ্গাগ্রভাগছেদন বা পুংলিঙ্গ অগ্রত্বকচ্ছেদ (লাতিন circumcidere, অর্থ হল "চারদিক থেকে কেটে ফেলা") হল একটি অস্ত্রপাচারের মাধ্যমে মানব শিশ্নের অগ্রচর্ম (প্রিপিউস) অপসারণ।  এ প্রক্রিয়ায় সাধারণত, অগ্রচর্মটিকে ভাজ খুলে প্রসারিত করা হয় এবং পেনিস গ্ল্যান্স বা শিশ্নের গোলাকার অগ্রভাগ হতে অপসারণ করা হয়। ব্যথা ও মানসিক চাপ কমাতে অনেক সময় আনুষ্ঠানিকভাবে স্থানীয় বা প্রচলিত এনেস্থেশিয়া দিয়ে অবশ করে নেয়া হয়। প্রাপ্তবয়স্কদের জন্য, সাধারণ এনেস্থেশিয়া হল একটি উপায়, এবং কোন বিশেষ চর্মচ্ছেদন অস্ত্র ছাড়াই অস্ত্রপাচার সম্পন্ন করা যেতে পারে। প্রায়শই এটি ধর্মীয় ও সাংস্কৃতিক কারণে নবজাতক ও শিশুদের উপর ঐচ্ছিক শল্যচিকিৎসা হিসেবে সম্পাদন করা হয়, কিন্তু অন্যান্য ক্ষেত্রে একে সমস্যা নিরাময় ও রোগ প্রতিরোধজনিত কারণে ডাক্তারি পরামর্শ হিসেবে নির্দেশ করা হয়। অসুস্থতাজনিত ফিমোসিস বা লিঙ্গের অগ্রচর্ম স্থায়ীভাবে সরু হওয়ার দরুন তা প্রসারিত না হওয়ার সমস্যা, স্থায়ী বালানোপস্থিটিস এবং দীর্ঘস্থায়ী মূত্রনালিজনিত প্রদাহের (ইউটিআই'স) জন্য এটি একটি চিকিৎসা;  কিছু নির্দিষ্ট জননাঙ্গের আকারজনিত অস্বাভাবিকতা এবং দুর্বল স্বাস্থ্যের অধিকারীদের ক্ষেত্রে এটি করতে নিষেধ করা হয়ে থাকে।
খৎনার কারণে লিঙ্গের সংবেদনশীলতা কমে যায়। বিশ্বের শীর্ষস্থানীয় স্বাস্থ্য সংগঠনসমূহ নবজাতক খৎনাকে উপকারিতাবিহীন ও ঝুঁকিপূর্ণ থেকে শুরু করে প্রজনন স্বাস্থ্যের জন্য নির্ভরযোগ্য উপকারী ও ঝুঁকি হ্রাসকারী পর্যন্ত বিভিন্নভাবে বিবেচনা করে থাকেন। কোন প্রধান স্বাস্থ্য সংগঠনই বিশ্বের সকল নবজাতকের জন্য খৎনার পরামর্শও দেয় না (আফ্রিকার কিছু এলাকার জন্য বিশ্ব স্বাস্থ্য সংস্থার দেয়া পরামর্শ ব্যতীত), আবার এই চিকিৎসাকে নিষিদ্ধও করে না। অসুস্থতাবিহীন শিশু অথবা নবজাতকদের খৎনার বিষয়ে রোগীর অবগত সম্মতি ও মানবাধিকারকে কেন্দ্র করে এযাবৎ বহু নীতিশাস্ত্রগত ও আইনি প্রশ্ন উত্থাপিত হয়েছে।
এটি প্রমাণ দ্বারা সমর্থিত যে, পুরুষ খৎনা সাব-সাহারান আফ্রিকা অঞ্চলে বিপরীতকামী পুরুষদের মধ্যে এইচআইভি সংক্রমণের ঝুঁকি কমিয়েছিল। বিশ্ব স্বাস্থ্য সংস্থা উচ্চমাত্রার এইচআইভি সংক্রমিত অঞ্চলগুলোতে সম্প্রসারিত এইচআইভি কর্মশালার অংশ হিসেবে বিবেচনাপ্রসূত খৎনার পরামর্শ দিয়ে থাকে। পুরুষদের সঙ্গে যৌনসংগমকারী পুরুষদের ক্ষেত্রে খৎনার ফলে এইচআইভি সংক্রমণের ঝুঁকি হ্রাসের প্রমাণ ততটা পরিষ্কার নয়।  উন্নত বিশ্বেও এইচআইভি প্রতিরোধে এর ব্যবহারের কার্যকারিতা একইভাবে অস্পষ্ট। হিউম্যান প্যাপিলোমা ভাইরাস বা এইচপিভি'র দ্বারা ক্যান্সারে আক্রান্ত হওয়ার সম্ভাবনার হার কমাতে  এবং মূত্রনালিপথের প্রদাহ ও পুরুষাঙ্গের ক্যান্সার উভয়ের ঝুঁকি কমাতে খৎনা সহায়ক ভূমিকা রাখে। তবে, আনুষ্ঠানিক খৎনা এই সকল অবস্থা প্রতিরোধের জন্য কার্যকর হিসেবে স্বীকৃত নয়।  গবেষণায় অন্যান্য যৌনবাহিত সংক্রমণ প্রতিরোধে খৎনার ভবিষ্যৎ কার্যকারিতার প্রমাণও অস্পষ্টই রয়ে গেছে। ২০১০ সালের বিশ্বব্যাপী ডাক্তারদের দ্বারা সম্পাদিত খৎনার একটি সমীক্ষা পর্যালোচনায় ১.৫% নবজাতক শিশুর ক্ষেত্রে ও ৬% বয়স্ক শিশুর ক্ষেত্রে অস্ত্রপাচার পরবর্তী বিলম্বিত জটিলতা এবং অল্প কিছু শিশুর ক্ষেত্রে বড়মাপের জটিলতা খুঁজে পাওয়া গেছে। রক্তক্ষরণ, প্রদাহ এবং প্রয়োজনের অধিক বা কম পরিমাণ চর্ম অপসারণ হল পরিলক্ষিত সবচেয়ে সাধারণ জটিলতা। অনভিজ্ঞ শল্যচিকিৎসকদের করা অপরিচ্ছন্ন বা অপরিশোধিত অস্ত্রের দ্বারা অস্ত্রপাচারের ক্ষেত্রে জটিলতার হার সবচেয়ে বেশি থাকে, অথবা শিশুর বয়স যদি বেশি হয় তখন। যৌন কর্মপ্রক্রিয়ায় খৎনার কোন নেতিবাচক প্রভাব পাওয়া যায় নি।  বিশ্বের প্রায় এক তৃতীয়াংশ পুরুষ হল খৎনাকৃত অর্থাৎ তাদের খৎনাকর্ম সম্পাদিত হয়েছে।   মুসলিম বিশ্বে এবং ইসরাইলে (যেখানে এটি প্রায়-সার্বজনীন একটি ধর্মীয় বাধ্যতামূলক কর্ম), যুক্তরাষ্ট্র এবং দক্ষিণ পূর্ব এশিয়া ও আফ্রিকার কিছু অংশে এটি সবচেয়ে বেশি প্রচলিত; সেই তুলনায় ইউরোপ, লাতিন আমেরিকা, দক্ষিণ আফ্রিকার কিছু অংশ এবং এশিয়ার অধিকাংশ অঞ্চলেই এটি বিরল। খৎনার মূল উৎপত্তি কখন ও কোথায় ঘটেছিল তা নিশ্চিতভাবে জানা যায় না; সবচেয়ে প্রাচীন তথ্যভিত্তিক প্রমাণ অনুযায়ী প্রাচীন মিশরেই এর উৎপত্তি ঘটে। এর উৎপত্তি সম্পর্কে বহু তত্ত্বের প্রস্তাব করা হয়েছে, যার অন্যতম হল এটি একটি ধর্মীয় উৎসর্গবিশেষ এবং একটি বালকের বয়ঃপ্রাপ্তিতে প্রবেশকে কেন্দ্র করে বয়স বৃদ্ধির সাংস্কৃতিক প্রথা। ইহুদিধর্মে এটি ধর্মীয় প্রথার একটি অংশ এবং ইসলাম ধর্ম, কপ্টিক খ্রিষ্টধর্ম ও ইথিওপীয় অর্থোডক্স গির্জায় এটি একটি প্রতিষ্ঠিত ধর্মীয় আচার।
উপকারিতা
খৎনার উপকারিতা বিজ্ঞানের আলোকে প্রমাণিত। ইউএস সেন্টার ফর ডিজিজ কন্ট্রোল অ্যান্ড প্রিভেনশনের তথ্য অনুসারে, মার্কিন যুক্তরাষ্ট্রে অর্ধেকেরও বেশি পুরুষ নবজাতকের খৎনা করা হয়। ২০১২ সালে আমেরিকান একাডেমি অফ পেডিয়াট্রিক্স দেখিয়েছে যে, নবজাতকের পুরুষ খৎনার স্বাস্থ্য ঝুঁকির চেয়ে উপকারিতাই বেশি। বিজেইউ ইন্টারন্যাশনাল-এ প্রকাশিত একটি সাম্প্রতিক বড় গবেষণায় দেখা গেছে যে প্রস্টেট ক্যান্সারের ঝুঁকির বিরুদ্ধে খৎনা একটি প্রতিরক্ষামূলক প্রভাব ফেলে, বিশেষ করে কৃষ্ণাঙ্গ পুরুষদের মধ্যে যারা উচ্চ ঝুঁকিতে রয়েছে।
সমীক্ষায় দেখা গেছে, যে পুরুষদের ৩৫ বছরের বেশি বয়সে খৎনা করানো হয়েছিল তাদের প্রোস্টেট ক্যান্সারের ঝুঁকি ৪৫ শতাংশ কমে যায়। জন্মের ১ বছরের মধ্যে খৎনা করানো পুরুষদের প্রোস্টেট ক্যান্সারের ঝুঁকি ১৪ শতাংশ কমে গেছে। যারা প্রোস্টেট ক্যান্সারের উচ্চ ঝুঁকিতে রয়েছে, তাদের জন্য খৎনা করানোটা অনেক গুরুত্বপূর্ণ। তিনটি গবেষণায় দেখা গেছে যে খৎনা এইচআইভি এইডসের বিরুদ্ধে একটি প্রতিরক্ষামূলক প্রভাব ফেলে।
বেশ কিছু গবেষণায় দেখা গেছে যে খৎনা করানো ছেলেদের তুলনায় খৎনা না করা ছেলেদের মূত্রনালীর সংক্রমণ হওয়ার সম্ভাবনা বেশি। কানাডিয়ান মেডিকেল অ্যাসোসিয়েশন জার্নালে প্রকাশিত ২০১২ সালের একটি গবেষণা অনুসারে, খৎনা করা ছেলেদের মধ্যে সংক্রমণের ঝুঁকি প্রায় 88 শতাংশ কম ছিল। একটি খৎনা করা শিশুর জীবনের প্রথম বছরে ইউটিআই (মূত্রণালী সংক্রমণ) হওয়ার সম্ভাবনা ১,০০০ টির মধ্যে ১ টির মতো থাকে; যেখানে একটি খৎনা না করা শিশুর জীবনের প্রথম বছরে ইউটিআই হওয়ার সম্ভাবনা ১০০ জনের মধ্যে ১ টির মতো থাকে। জেনিটাল হারপিস (HSV), হিউম্যান প্যাপিলোমা ভাইরাস (HPV) এবং সিফিলিস সহ বেশ কয়েকটি রোগের ঝুঁকি খৎনার দ্বারা কমে যায়।
বিরুপ প্রভাব
অভিজ্ঞ চিকিৎসকের দ্বারা নবজাতকে খৎনা করাটা সাধারণত নিরাপদ খৎনায় সাধারণত জটিলতা সৃষ্টি হয় রক্তপাত বন্ধ না হলে, অধিক অথবা অনধিক লিঙ্গত্বক অপসারণে ইনফেকশন হলে। ৩ শতাংশ ক্ষেত্রে লঘু জটিলতা তৈরী হয়, তীব্র জটিলতা কমই তৈরী হয়। সুনির্দিষ্টভাবে কী পরিমাণ জটিলতা তৈরী হয়, তা নির্ধারণ করা কঠিন, কারণ এ বিষয়ে পর্যাপ্ত উপাত্ত সবসময় নথিবদ্ধ হয় না। জটিলতার সম্ভাবনা তখনি বাড়ে, যদি অনভিজ্ঞ কারো দ্বারা খৎনা করা হয় অথবা শিশুর বয়স যদি অনেক হয়ে যায়। তীব্র জটিলতা খুব কমই হয়,  যুক্তরাষ্ট্রে প্রতি ৫০০ জনে ১ জন শিশুর এ হেন জটিলতা তৈরী হয়। এই জটিলতার কারণে কেও মারা গিয়েছে, এমনটা সমাজে খুবই বিরল। শুধুমাত্র একটা প্রতিবেদনে এরকম উল্লেখ পাওয়া যায়। অন্যান্য জটিলতা হতে পারে, যেমন বারিড শিশ্ন, করেডে, ফাইমোসিস, স্কিন ব্রিজ, মেটাল স্টেনোসিস হতে পারে। এই জটিলতা গুলো হাসপাতালে না গিয়েই কৌশলে সারিয়ে তুলা যায়।
ব্যথা
খৎনা নবজাতক শিশুর ক্ষেত্রে তীব্র ব্যথার সৃষ্টি করতে পারে। নবজাতকরা এই তীব্র ব্যথার পাশাপাশি ঔষুধে ভিন্ন প্রতিক্রিয়া দেখায়।
যৌনাচারণে প্রভাব
উচ্চ পর্যায়ের প্রমাণ থেকে এটা দেখা গিয়েছে খৎনা করলে তা শিশ্নের স্পর্শকাতরতা হ্রাস করে না, যৌনাচারণে ক্ষতি করে না অথবা যৌন প্রশান্তি হ্রাস করে না। বরং খৎনা শিশ্নের স্পর্শকাতরতা ও যৌন প্রশান্তি বৃদ্ধি করে। ২০০৩ সালের সিস্টেমিক রিভিউ থেকে দেখা গিয়েছে খৎনা যৌন প্রশান্তিতে বিরুপ প্রভাব সৃষ্টি করে না, সঙ্গমের সময় অনাকাঙ্ক্ষিত ব্যথার উপদ্রব ঘটায় না, অকাল বীর্যপাত অথবা নপুংসকতা সৃষ্টি করে না, বা কামভাবে কোনো প্রতিকূলতা সৃষ্টি করে না। যাইহোক, এই গবেষণাগুলো এটাও বলেছে, বিদ্যমান তথ্য উপাত্ত অনেকটাই সাধারণ। ২০১৩ সালের সিস্টেমিক রিভিউ থেকে বলা হয়েছে, উচ্চ পর্যায়ের প্রমাণ থেকে খৎনা করালে যৌন প্রশান্তিতে কোনো বিরুপ প্রভাব পরবে এমনটা দেখা যায় নি। ২০১৭ সালের সিস্টেমিক রিভিউ এবং মেটা এনালাইসিস থেকে দেখা গিয়েছে খৎনা প্রিম্যাচিউর ইজাকুলেশনে প্রভাব ফেলে না।
মনস্তাত্ত্বিক প্রভাব
খৎনা করার পর আচরণগত প্রভাব লক্ষিত হয়, যেমন শিশুর ঘুম বিন্যাসে, বিরক্তবোধ তৈরী হয়, খাবার খাওয়ার ক্ষেত্রে এবং পিতামাতার সাথে বন্ধনে প্রভাব পরে। কিছু মানুষ যারা শৈশবে খতনা করেছে তাদের কেও কেও একে "উৎক্রমণ, নিপীড়ন, অঙ্গহানি এবং যৌন লাঞ্ছনা" বলে অভিহিত করেছে। তবে অধিকাংশের বেলায়ই বিরুপ প্রভাব পড়ে না।
লে মেসেজার
লে মেসেজার ক্যামেরুনের একটি দৈনিক পত্রিকা। এটি ১৯৭৯ সালে পিয়াস এনজাওয়া প্রতিষ্ঠা করেছিলেন, যিনি ২০০৯ সালে বলেছিলেন যে ৩০ বয়সে তাকে ১২৬ বার গ্রেপ্তার করা হয়েছে। বর্ডারবিহীন সাংবাদিকরা একে "দেশের প্রথম প্রচারমূলক সংবাদপত্র" বলে অভিহিত করেছে।
কর্ণ (দ্ব্যর্থতা নিরসন)
কর্ণ বা কর্ণন মহাভারতের একটি কেন্দ্রীয় চরিত্র।
কর্ণ এছাড়াও উল্লেখ করতে পারে: চলচ্চিত্র:
সংগীত
অন্যান্য:
লিঙ্গের যুদ্ধ (টেনিস)
লিঙ্গের যুদ্ধ (The Battle of the Sexes) টেনিস খেলায় আয়োজিত একটি জনপ্রিয় দ্বৈরথ, যেখানে একজন নারী খেলোয়াড় একজন পুরুষ খেলোয়াড়ের বিরুদ্ধে প্রতিযোগিতায় অংশ নেন। বিশ্বে এখন পর্যন্ত (২০১২) এরূপ ৩টি প্রধান ম্যাচ অনুষ্ঠিত হয়েছে, এছাড়াও ৩টি অপ্রধান ম্যাচের আয়োজন করা হয়েছে।
১ম লিঙ্গের যুদ্ধ ম্যাচ
মার্গারেট কোর্ট বনাম ববি রিগস্‌; যাতে ববি রিগস্‌ ৬-২, ৬-১ সেটে জয়ী হন।
২য় লিঙ্গের যুদ্ধ ম্যাচ
বিলি জিন কিং বনাম ববি রিগস্‌; যাতে বিলি জিন ৬-৪, ৬-৩, ৬-৩ সেটে জয়ী হন।
৩য় লিঙ্গের যুদ্ধ ম্যাচ
মার্টিনা নাভ্রাতিলোভা বনাম জিমি কনর্স; জিমি কনর্স ৭-৫, ৬-২ সেটে জয়ী হন।
রেকাদাইর দে বেহানজিন
রেকাদাইর দে বেহানজিন বেনিনে প্রকাশিত একটি সরকারবিরোধী সংবাদপত্র।
এটি ১৯১৫ সালে প্রতিষ্ঠিত হয়েছিল এবং এমিল জিনসো বোদে এর অন্যতম প্রতিষ্ঠাতা ছিলেন।
.এমভি
.এমভি (.mv) হল মালদ্বীপ প্রজাতন্ত্রের জন্য ইন্টারনেট কান্ট্রি কোড টপ-লেভেল ডোমেইন (ccTLD)। এটি একটি টেলিকমিউনিকেশন কোম্পানি ধীরাগু প্রাইভেট লিমিটেড দ্বারা পরিচালিত হয়।
প্রধানত একটি অনলাইন রেজিস্ট্রেশন পরিষেবার অনুপলব্ধতার কারণে, একটি whois সন্ধান এবং বড় রক্ষণাবেক্ষণ খরচ, মালদ্বীপের ccTLD প্রধানত সরকারী সংস্থা এবং বড় ব্যবসার দ্বারা ব্যবহৃত হয়। ছোট কোম্পানি এবং সংস্থাগুলি জেনেরিক টিএলডি পছন্দ করে যেমন এবং
ভার্গিজ জনসন
ভার্গিস জনসন (জন্ম ২৮শে এপ্রিল, ১৯৮২) ভারতের একজন অপেশাদার বক্সার যিনি সুপার হেভিওয়েট (+ ৯১ কেজি) বিভাগে আন্তর্জাতিক ক্ষেত্রে ভারতের হয়ে একাধিক পদক জিতেছেন।
কর্মজীবন
মেলবোর্নে কমনওয়েলথ গেমস ২০০৬-এ তিনি ব্রোঞ্জ জিতেছিলেন, ডেভিড প্রাইসের কাছে হেরে গিয়েছিলেন।
২০০৬ এশিয়ান গেমসেও তিনি কাজাখস্তানের মুখতারখান দিলদাবেকভের বিপক্ষে ১৩-৩২-এ হেরে যাওয়া বাউটে ব্রোঞ্জ পদক জিতেছিলেন।
ভারতীয় চলচ্চিত্র অভিনেত্রীদের তালিকা
এটি উল্লেখযোগ্য ভারতীয় চলচ্চিত্র অভিনেত্রীদের একটি বর্ণানুক্রমিক তালিকা।
এম২৪ স্নাইপার ওয়েপন সিস্টেম
এম২৪ স্নাইপার ওয়েপন সিস্টেম (এসডাব্লিউএস) হচ্ছে রেমিংটন মডেল ৭০০ রাইফেলের মিলিটারি ও পুলিশ ভার্সন। ১৯৮৮ সালে যুক্তরাষ্ট্রের সেনাবাহিনী কর্তৃক স্টান্ডার্ড স্নাইফার রাইফেল হিসেবে গ্রহণ করার পর তারা এর নাম দেয় এম২৪।
জিলিয়ান লিন
ডেম জিলিয়ান বারবারা লিন(জন্ম: ২০ ফেব্রুয়ারি ১৯২৬ - ১ জুলাই ২০১৮), ছিলেন একজন ইংরেজ নৃত্যশিল্পী, নৃত্য পরিচালক, অভিনেত্রী এবং থিয়েটার-টেলিভিশন পরিচালক।
পতন
পতন (Patan) ভারতের ছত্তিসগড় রাজ্যের দুর্গ জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পতন শহরের জনসংখ্যা হল ৮৬৯৮ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১৪% হল ৬ বছর বা তার কম বয়সী।
তথ্যসূত্র
Patan
যদুনন্দী ইউনিয়ন
যদুনন্দী ইউনিয়ন বাংলদেশের ঢাকা বিভাগের ফরিদপুর জেলার সালথা উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
গোসুদার্স্তভেন্নি ব্যাংক রোসিয়োস্কোয় ইম্পেরি
রুশ সাম্রাজ্যের কেন্দ্রীয় ব্যাংক (Государственный банк Российской Империи) ছিলো জার-এর আমলে রাশিয়ার মূল ব্যাংক, যা ১৮৬০ সালে প্রতিষ্ঠিত হয়ে ১৯১৭ সালে রুশ বিপ্লবের পর রাষ্ট্র কর্তৃক অধিগৃহীত হওয়ার পূর্ব পর্যন্ত কার্যকর ছিলো।
গঠনের পটভূমি
সম্রাট দ্বিতীয় আলেকজান্ডারের সভাসদদের মতামতানুসারে রাষ্ট্রীয় বাণিজ্যিক ব্যাংকের উপর নির্ভর করে ১৮৬০ সালের ১২ জুন রাষ্ট্রীয় ব্যাংক প্রতিষ্ঠিত হয়। এই সভাসদবর্গ ব্যাংকের বিধি-বিধানও প্রণয়ন করেন। বিধি অনুসারে, এটি ছিলো একটি রাষ্ট্রীয় মালিকানাধীন ব্যাংক যা বাণিজ্য ও শিল্পক্ষেত্রে স্বল্পমেয়াদী ঋণ দানের উদ্দেশ্যে প্রতিষ্ঠিত।
গভর্ণর
১৮৬০ সালে প্রতিষ্ঠার পর হতে ১৯১৭ সালে বিলুপ্তের পূর্ব পর্যন্ত মোট ৮ জন ব্যক্তি 'রুশ সাম্রাজ্যের কেন্দ্রীয় ব্যাংক'-এর গভর্নর হিসাবে দায়িত্ব পালন করেছেন:
এনসাইক্লোপিডিয়া অফ লাইফ
এনসাইক্লোপিডিয়া অফ লাইফ (জীবনের বিশ্বকোষ) একটি উন্মুক্ত জীববিজ্ঞান বিষয়ক বিশ্বকোষের জন্য প্রস্তাবিত নাম। এই অনলাইন বিশ্বকোষটি বিশেষজ্ঞদের দ্বারা রচিত হবে।
ভিনচেনৎসো গ্রিফো
ভিনচেনৎসো গ্রিফো (Vincenzo Grifo; জন্ম: ৭ এপ্রিল ১৯৯৩) হলেন একজন ইতালীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব ফ্রাইবুর্গ এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
২০১৩ সালে, গ্রিফো ইতালি অনূর্ধ্ব-২০ দলের হয়ে ইতালির বয়সভিত্তিক পর্যায়ে অভিষেক করেছিলেন। মাত্র ১ বছর যাবত ইতালির বয়সভিত্তিক দলের হয়ে খেলার পর, তিনি ২০১৮ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৫ ম্যাচে ২ টি গোল করেছেন। দলগতভাবে, গ্রিফো এপর্যন্ত ১টি শিরোপা জয়লাভ করেছেন, যার মধ্যে ১টি ফ্রাইবুর্গের হয়ে জয়লাভ করেছেন।
প্রারম্ভিক জীবন
ভিনচেনৎসো গ্রিফো ১৯৯৩ সালের ৭ই এপ্রিল তারিখে জার্মানির ফোরৎসহাইমে জন্মগ্রহণ করেছেন এবং সেখানেই তার শৈশব অতিবাহিত করেছেন।
কামজং জেলা
কামজং জেলা উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের উত্তরপূর্ব দিকে অবস্থিত৷ ২০১৬ খ্রিস্টাব্দে ৮ই ডিসেম্বর উখরুল জেলা থেকে এই জেলাটি গঠন করা হয়৷ জেলাটির জেলাসদর কামজং অঞ্চলে অবস্থিত৷
কামজং জেলার সাথে পূর্ব দিকে মিয়ানমারের দীর্ঘ আন্তর্জাতিক সীমান্ত রয়েছে। জেলাটির উত্তরদিকে রয়েছেন উখরুল জেলা, পশ্চিম দিকে রয়েছে কাংপোকপি জেলা, দক্ষিণ দিকে রয়েছে তেংনৌপাল জেলা এবং উত্তর-পূর্ব দিকে রয়েছে মিয়ানমার রাষ্ট্রের সাগাইং প্রদেশের খামটি জেলা এবং দক্ষিণ-পূর্বে রয়েছে তামু জেলা৷ জেলাটির ভূমিতল পার্বত্য এবং উচ্চতা ৯১৩ মিটার থেকে ৩১১৪ মিটারের মধ্যবর্তী৷ জেলাসদরটি রাজধানী ইম্ফল শহরের থেকে ১২০ কিলোমিটার দীর্ঘ সড়কপথে যুক্ত৷
অধিবাসী সম্প্রদায়
কামজং জেলায় অধিকাংশ বাসিন্দাই তাংখুল নাগা জনজাতির লোক বসবাস করে, যা এই জেলার মোট জনসংখ্যার প্রায় ৯৪ শতাংশ৷ এছাড়া এই জেলায় রয়েছে ৪.৬ শতাংশ কুকি জনগোষ্ঠীর মানুষ৷ তাংখুল নাগা এবং থাডো-কুকি উভয় সম্প্রদায়ই ২০১১ খ্রিস্টাব্দে জনগণনা বিজ্ঞপ্তিতে মণিপুরে তফশিলি জাতি ও উপজাতি তালিকার তফশিলি জনজাতির আওতাভুক্ত৷ এই জেলায় বসবাসকারীর অধিকাংশই ১৯৯২ খ্রিস্টাব্দের দেশের সংখ্যালঘু আইনের অন্তর্গত ধর্মীয় সংখ্যালঘু খ্রিস্টান ধর্মাবলম্বী৷
বিভাগ
কামজং জেলার বিভাগ বা তহশিলগুলি হলো,
রাশিয়ার সংবিধান
বর্তমান রুশ ফেডারেশনের সংবিধান (Конституция Российской Федерации, Konstitutsiya Rossiyskoy Federatsii; ) ১৯৯৩ সালের ১২ ডিসেম্বর জাতীয় গণভোটে গৃহীত হয়। ১৯৯৩ সালের ২৫ ডিসেম্বর এই সংবিধান সরকারীভাবে প্রকাশিত হওয়ার সাথে সাথে কার্যকর হয়; যার ফলে সোভিয়েত সরকার পদ্ধতির বিলোপ ঘটে। বর্তমান সংবিধানটি ১৯৩৬ সালের সংবিধানের পর রাশিয়ার ইতিহাসে দ্বিতীয় সর্বোচ্চ দীর্ঘকালস্থায়ী সংবিধান।
১৯৯৩ সালে রাশিয়ার সংবিধান-সভায় ৮০০ জনের অধিক লোক অংশগ্রহণ করে। সের্গেই আলেক্সেভ, সের্গেই শাখরে এবং কখনো কখনো আনাতোলি সোবশেককে এই সংবিধানের সহ-রচয়িতা হিসেবে বিবেচনা করা হয়। সংবিধানটির মূলপাঠে মিখাইল স্পেরানস্কির চিন্তাধারা ও বর্তমান ফরাসি সংবিধানের প্রভাব রয়েছে।
১৯৯৩ সালের ১২ ডিসেম্বর রাশিয়ায় একটি সাংবিধানিক গণভোট অনুষ্ঠিত হয়। সকল নিবন্ধিত ভোটারদের মধ্যে ৫৮,১৮৭,৭৫৫ জন (অর্থাৎ, ৫৪.৮%) ভোটদান করেন। এদের মধ্যে ৩২,৯৩৭,৬৩০ জন (অর্থাৎ, ৫৪.৫%) সংবিধানটি কার্যকর করার পক্ষে ভোটদান করেন। এর ফলে ১৯৯৩ সালের সাংবিধানিক সংকটের প্রেক্ষাপটে নতুন সংবিধানটি পূর্ববর্তী ১৯৭৮ সালের ১২ই এপ্রিল সোভিয়েত শাসনামলে গৃহীত রুশীয় সোভিয়েত যুক্তরাষ্ট্রীয় সমাজতান্ত্রিক প্রজাতন্ত্রের সংবিধানের (১৯৯২ সালের এপ্রিল মাসে সোভিয়েত ইউনিয়নের ভাঙ্গন ও রুশ ফেডারেশনের আত্মপ্রকাশের স্বীকৃতির জন্য এই সংবিধানটি সংশোধিত হয়েছিল) স্থলে কার্যকর হয়।
গঠন
সংবিধানটি দুটি খণ্ডে বিভক্ত।
বিধানসমূহ
নাগরিকের মানবাধিকার ও মৌলিক স্বাধীনতা রক্ষার জন্য রাশিয়ার সংবিধান সার্বজনীন স্বীকৃত আন্তর্জাতিক আইন ও সাংবিধানিক আদর্শ ও নীতিমালা অনুসরণ করে। সার্বজনীন স্বীকৃত অন্যান্য মানবাধিকার ও স্বাধীনতা প্রত্যাখ্যাত হলে রুশ ফেডারেশনের সংবিধানে উল্লেখিত মৌলিক অধিকার ও স্বাধীনতার বিষয়টি ব্যাখ্যা করা হবে না।
রাষ্ট্রপতিত্ব
রুশ ফেডারেশনের সংবিধানে স্পষ্টভাবে রাষ্ট্রপতিকে রাষ্ট্রপ্রধান বলা হয়েছে। রাষ্ট্রপতি স্বরাষ্ট্র ও পররাষ্ট্র বিষয়ক নীতি নির্ধারণ করবেন এবং জাতিকে দেশের ভেতরে ও আন্তর্জাতিকভাবে প্রতিনিধিত্ব করবেন। [অনুচ্ছেদ ৮০] মূল সংবিধানে রাষ্ট্রপতির মেয়াদ চার বছর এবং সর্বোচ্চ দুই মেয়াদে ক্ষমতায় থাকতে পারেন। তবে বর্তমান সংবিধান রাষ্ট্রপতির ছয় বছর মেয়াদের ফরমান জারি করেছে। ভ্লাদিমির পুতিন তার প্রথম ও দ্বিতীয় মেয়াদে ক্ষমতাসীন থাকা অবস্থায় চার বছর মেয়াদের বিধানটি বলবৎ ছিল। ফলে ২০০৮ সালে রাষ্ট্রপতি হওয়ার পথে তিনি বাধার সম্মুখীন হন। দিমিত্রি মেদভেদেভ চার বছর রাষ্ট্রপতি থাকাকালে পুতিন প্রধানমন্ত্রীর দায়িত্ব পালন করেন। পুতিন ২০১২ সালে পুনরায় তৃতীয়বারের মত ক্ষমতায় আসেন। ছয় বছর মেয়াদের বিধান অনুসারে তিনি চতুর্থবারের মত ২০১৮ সালে নির্বাচিত হন। ৮১ নং অনুচ্ছেদে গোপন ভোটসহ নির্বাচনের পদ্ধতি উল্লেখ করা হয়েছে; ৮২ থেকে ৯৩ নং অনুচ্ছেদে রাষ্ট্রপতির ক্ষমতা, দায়িত্ব ও সীমাবদ্ধতার বিস্তারিত বিবরণ রয়েছে। সংবিধানে রাষ্ট্রপতিকে প্রভূত ক্ষমতা দেওয়া হয়েছে। রাশিয়ার রাষ্ট্রপতি "রুশ ফেডারেশনের সশস্ত্র বাহিনীর মহান সর্বাধিনায়ক"। এমনকি রাষ্ট্রের আইনসভা ভেঙ্গে দেওয়ার ক্ষমতাও রাষ্ট্রপতির রয়েছে।
বিচার বিভাগ
রুশ ফেডারেশনের সংবিধানে বিচার বিভাগকে শক্তিশালী, স্বাধীন ও নিরপেক্ষ বিভাগ হিসেবে উল্লেখ করা হলেও, বাস্তবতা প্রশ্নবিদ্ধ ও বিতর্কিত। রাশিয়ার সংবিধান আইনের শাসন ও সুষ্ঠু বিচারব্যবস্থা নিশ্চিত করার জন্য বিচার বিভাগের অনাক্রম্যতা, অপসারণের অযোগ্য বিচারপতিগণ এবং আধিপত্যকে স্বীকৃতি দিয়েছে। সংবিধানমতে বিচারপতিগণ সংবিধান ও যুক্তরাষ্ট্রীয় আইনের প্রতি অনুগত হবে। আবার, ১২৩ নং অনুচ্ছেদে অবাধ ও সুষ্ঠু বিচার ও আইনের প্রয়োগে সবার সমান অধিকার নিশ্চিত করা হয়েছে। রুশ ফেডারেশনের সাংবিধানিক আদালত, রুশ ফেডারেশনের সুপ্রীমকোর্ট, উচ্চতর সালিসি কোর্ট এ তিনটি আদালতের বিচারকদের রাষ্ট্রপতির প্রস্তাবে ফেডারেশনের কাউন্সিল কর্তৃক নিয়োগ দেওয়া হয়।" সাংবিধানিক কোর্টের কার্যক্রম পরিচালনায় ১৯ জন বিচারক নিয়োগ দেওয়া হয়, তবে অন্যান্য আদালতগুলোর বিচারকসংখ্যা নির্ধারিত নয়। ২০০২ সালের সুপ্রীম কোর্টে ১১৫ জন সদস্য কার্যরত ছিল। কার্যক্রম প্রসারিত হওয়ায় ২০১৪ সালে সুপ্রীম কোর্টের আসনসংখ্যা ১৭০ জনের উন্নীত করা হয়। ২০১৪ সালের সেপ্টেম্বরে ইন্সটিটিউট অব মডার্ন রাশিয়ার এক প্রতিবেদন অনুসারে, রুশ ফেডারেশনের উচ্চতর সালিসি কোর্ট বিলুপ্ত করে এ কোর্টের পূর্বে পালনকৃত দায়িত্বভার সুপ্রীম কোর্টের আওতায় নিয়ে আসা হয়।
সংবিধানে আদর্শ বিধান থাকা সত্ত্বেও অধিকাংশ নাগরিক সুষ্ঠু বিচার পাওয়ার ক্ষেত্রে আশঙ্কা প্রকাশ করেন। এমনকি, এসব বিধানকে উপেক্ষা করে রাশিয়ায় প্রতিনিয়ত মানবাধিকার লঙ্ঘিত হয়।. .]]
খৈয়া গোখরা
বৈজ্ঞানিক নাম নাজা নাজা (Naja naja), ইংরাজী নাম ইণ্ডিয়ান কোবরা। অন্য নাম স্পেক্টাকল্ড কোবরা, এশিয়ান কোবরা বা বাইনোসেলেট কোবরা। বাংলাদেশের স্থানীয় নাম খড়মপায়া বা খইয়া (খৈয়া) গোখরা। পশ্চিমবঙ্গের বাংলায় এই সাপকে গোখুরা বা গোখরো বলা হয়। পশ্চিমবঙ্গের পশ্চিমাঞ্চলে এই সাপকে বলা হয় খড়িস। এই সাপটি ভারতীয় উপমহাদেশের অন্যতম বিষধর সাপ। এই প্রজাতির সাপ বৃহৎ নাজা গনের অর্ন্তভুক্ত এবং সাপে কাটার সংখ্যা বিচারে এটি অন্যতম একটি সাপ।
স্পেকটাকল্ড কোবরার ফণার পিছনে পুরোনো দিনের ডাঁটি ছাড়া জোড়া-চোখো চশমার মত মত দাগ থাকে যার ফলে এর নাম করণ করা হয়েছে স্পেকটাকল্ড কোবরা। বিষধর এলাপিডি পরিবারের মধ্যে নাজা/কেউটে একটি বড় সর্পগোষ্ঠি। সাধারণতঃ নাজা গণের মধ্যে পড়ে গোখরা, স্পিটিং কোবরা ইত্যাদি সাপ, যাদের ফণা আছে। নাজা গণের আরেকটি সাধারণ সাপ হল মনোকলড কোবরা (বৈজ্ঞানিক নাম নাজা কাউথিয়া) বাংলায় পদ্ম গোখরা এরাও ভারতীয় উপমহাদেশে খুবই সাধারণ সাপ। সকল গোখরা প্রজাতির সাপ উত্তেজিত হলে ফণা মেলে ধরে। সাপের ঘাড়ের লম্বা হাড় স্ফীত হয়ে ওঠে, তাতে চমৎকার ফণাটি বিস্তৃত হয়।
ইংরেজি কোবরার (Cobra) বাংলা আক্ষরিক অর্থ হল কেউটে বা গোখরা। প্রকৃত পক্ষে কোবরা হল নাজা নামক বিস্তৃত ও বৃহৎ সর্প গণ/মহাজাতি (Genus)। এই গণে (Genus) সকল প্রজাতির কোবরাকে অর্ন্তভুক্ত করা হয়। কোবরা ভারতীয় উপমহাদেশের বিভিন্ন দেশ ছাড়াও মিশর, আরব, দক্ষিণ আফ্রিকা, বার্মা, চীন ইত্যাদি দেশ ও অঞ্চলে দেখা যায়।
অনেকে ভুলবশত গোখরা/কেউটে বলতে শুধুমাত্র স্পেকটাকলড কোবরা বা মনোকল্ড কোবরাকে বুঝে থাকে। এটি আসলে একটি বৃহৎ সর্পগোষ্ঠির সাধারণ নাম।
বর্ণনা
এগুলো মধ্যম আকারের হয়। এদের বড় ও মনোমুগ্ধকর ফণার দ্বারা খুব সহজেই আলাদা করা যায়। হুমকির মুখোমুখি হলে এরা ফণা তোলে।
ফণার চিহ্ন অনেকক্ষেত্রেই দেখা যায়। চিহ্নটি ফণার পেছনের অংশে থাকে। চিহ্নটি দুটি ওসিলি বা চোখ সদৃশ যা একটি সরু রেখা দ্বারা যুক্ত। এরূপ চিহ্ন চশমার কথা মনে করিয়ে দেয়। যার ফলে একে স্পেকটাকলড কোবরা বলে ডাকা হয়।
‌এগুলোর মাথা আনুভূমিক, চাপানো এবং ঘাড় থেকে আলাদা। নাসারন্ধ্র ছোট এবং গোল কিন্তু ছিদ্রগুলো বড়। চোখের মনি গোল এবং মধ্যম আকারের। বেশিরভাগ পূর্নবয়স্ক স্পেকটাকল্ড কোবরার আকার হয় দৈর্ঘ্যের। কিছু কিছু সাপ যেমন শ্রীলঙ্কারগুলো প্রায়  লম্বা হয়, কিন্তু এত বড় হবার সম্ভবনা খুবই কম এবং পাওয়াও যায় খুব কম।
ভারতীয় কোবরা তার বিচরণক্ষেত্র জুড়ে নানা রঙ এবং প্যাটার্নে দুর্দান্তভাবে পরিবর্তিত হয়। এই প্রজাতির ভেন্ট্রাল স্কেল বা আন্ডারসাইড রঙ হয় ধূসর, হলুদ, ট্যান, বাদামী, লালচে বা কালো । ভারতীয় কোবারার ডরসাল স্কেলগুলিতে হুড চিহ্ন বা রঙের নিদর্শন থাকতে পারে। সর্বাধিক প্রচলিত দৃশ্যমান প্যাটার্নটি ২০ থেকে ২৫ তম ভেন্ট্রালের স্তরে উত্তরোত্তর উত্তল হালকা ব্যান্ডের প্যাটার্ন। বিশেষত প্রাপ্তবয়স্কদের নমুনায় ফুটকি দাগগুলি পৃষ্ঠীয় আঁশগুলিতে দেখা যায়।
স্থানীয় ডাকনাম
দক্ষিণ এশিয়ার বিস্তৃত জায়গা জুড়ে দেখা যায় বলে ইণ্ডিয়ান কোবরা/স্পেক্টাকল্ড কোবরার স্থানীয় অনেক নাম রয়েছে। তবে সবগুলো শব্দই নাগ (Naga) থেকে বিকৃত হয়ে বা সম্পর্কিত হয়ে ডাকা হয়:
অনুরূপ প্রজাতি
প্রাচ্য ইঁদুর সাপ পটিয়াস মিউকোসাস প্রায়শই ভারতীয় কোবরার সাথে ঘুলিয়ে ফেলা হয়। যাইহোক, এই সাপটি আরও লম্বাকৃতির এবং এটির দেহের আরও বিশিষ্ট প্রতীকরূপ দ্বারা সহজেই পৃথক করা যায়। খৈয়া গোখরার অনুরূপ ব্যাণ্ডেড রেসারও হয় Argyrogena fasciolata এবং এছাড়া ভারতীয় মসৃণ সাপও Coronella brachyura দেখতে প্রায় স্পেকটাকলড কোবরার মত। এছাড়াও, মনোকলড কোবরাকেও ( নাজা কৌথিয়া ) অনেকে নাজা নাজা মনে করে বিভ্রান্ত হতে পারে। যাইহোক, মনোকলড কোবরার ফণার পিছনে একটি "ও" আকারের প্যাটার্ন রয়েছে, অন্যদিকে  স্পেকটাকলড কোবরার ফণাতে একটি চশমা আকারের প্যাটার্ন রয়েছে।
বিচরণ এবং আবাসস্থল
ভারতীয় কোবরাটি ভারতীয় উপমহাদেশের স্থানীয় এবং এটি ভারত, পাকিস্তান, শ্রীলঙ্কা, বাংলাদেশ এবং দক্ষিণ নেপাল জুড়ে পাওয়া যায়। ভারতে, এটি কাশ্মীরের কিছু অংশ আসাম রাজ্যে পাওয়া যেতে পারে এবং নাও যেতে পারে এবং এটি উচু এলাকায় এবং চরম প্রান্তর অঞ্চলে পাওয়া যায় না। পাকিস্তানে এটা বেলুচিস্তান প্রদেশের, অংশগুলি উত্তর পশ্চিম সীমান্ত প্রদেশ, অন্যত্র মরুভূমি এলাকায় এবং উত্তরাঞ্চল ইত্যাদি অঞ্চলে অধিকাংশ অনুপস্থিত। সর্বাধিক পশ্চিমের রেকর্ডটি আসে পাকিস্তানের বেলুচিস্তানের ডুকি থেকে এবং সবচেয়ে পূর্বের রেকর্ডটি বাংলাদেশের টাঙ্গাইল জেলা থেকে। এই প্রজাতিটি চিত্রাল উপত্যকার দ্রোশে যেমন দেখা গেছে, তেমনি চরম পূর্ব আফগানিস্তানের কাবুল নদ উপত্যকায়ও এটি দেখা গিয়েছে। ভুটানে এই প্রজাতির কমপক্ষে একটি প্রতিবেদন জানা গিয়েছে।
প্রজনন
ভারতীয় কোবরা ডিম পাড়ে এবং এপ্রিল থেকে জুলাই মাসের মধ্যে ডিম দেয়। স্ত্রী সাপ সাধারণত ইঁদুরের গর্ত বা উঁই ঢিবিতে ১০ থেকে ৩০টি ডিম দেয় এবং ডিমগুলি ৪৮ থেকে ৬৯ দিন ফুটে। বাচ্চাগুলি দৈর্ঘ্যের হয়। বাচ্চাগুলি জন্ম থেকে স্বাধীন এবং সম্পূর্ণরূপে কার্যকরী বিষের গ্রন্থি থাকে।
বিষ
থাম্ব|বাঁশের ঝোপে স্পেকটাকলড কোবরা (ফণা গুটানো অবস্থায়) ভারতীয় কোবারার বিষ মূলত একটি শক্তিশালী পোস্ট- সিনাপটিক নিউরোটক্সিন এবং কার্ডিওটক্সিন সমৃদ্ধ বিষ। বিষটি স্নায়ুর সিনাপটিক ফাঁকগুলিতে কাজ করে, ফলে পেশী পক্ষাঘাতগ্রস্থ হয় এবং গুরুতর কামড়ের ক্ষেত্রে শ্বাসকষ্ট বা কার্ডিয়াক অ্যারেস্টের মত বিপদ দেখা দেয়। বিষ উপাদানে hyaluronidase এনজাইম অন্তর্ভুক্তির ফলে লাইসিস ঘটে এবং বিষ ছড়ানো বৃদ্ধি পায়। দংশনের পরে পনের মিনিট এবং দুই ঘন্টার মধ্যে বিষক্রিয়ার লক্ষণগুলি প্রকাশিত হতে পারে।
সংস্কৃতিতে
ভারতে কোবরা সম্পর্কে প্রচুর কল্পকাহিনী রয়েছে, এরূপ একটি লোক কথা আছে যেখানে বলা হয় ইঁদুর সাপের সাথে মিলিত হবার কথা।
রুডইয়ার্ড কিপলিংয়ের ছোট গল্প " রিক্কি-টিক্কি-তবি " -তে ভারতীয় নাগ এবং নাগিনী নামের এক যুগল কোবরার কথা উল্লেখ্য করা হয়েছে যা ভারতে যথাক্রমে পুরুষ ও স্ত্রী সাপের হিন্দি স্থানীয় নাম।
হিন্দু ধর্মে
ভারতীয়/খৈয়া কোবরাকে হিন্দুরা অত্যন্ত শ্রদ্ধা করে ও ভয় পায়, এমনকি একটি শক্তিশালী দেবতা হিসাবে হিন্দু পুরাণেও এর নিজস্ব স্থান রয়েছে। হিন্দু দেবতা শিবকে প্রায়শই বাসুকি নামে একটি কোবরা দিয়ে চিত্রিত করা হয়। এটি শিবে গলা পেচিয়ে ফণা ধরে থাকে। শিবের "মায়া" বা বিশ্ব-মায়ার উপর প্রভুত্বের প্রতীক হিসাবে সাপটি অবস্থান করে। বিষ্ণু সাধারণত কুণ্ডলিত সাপের শরীরের উপর শায়িত অবস্থায় থাকেন, ঐ সাপটি শীষ নাগ হিসেবে পরিচিত। এটি একাধিক কেউটের মাথা সংবলিত একটি দৈত্য সর্প দেবতা। নাগ পঞ্চমি এবং নাগুলা চাবিথির হিন্দু উত্সব চলাকালীন কোবরাকেও পূজা করা হয় ।
দ্বারকা (মহাভারত)
দ্বারকা (সংস্কৃত: द्वारका) বা দ্বারবতী হল হিন্দুধর্ম, বৌদ্ধধর্ম ও জৈনধর্মের সাহিত্যে পবিত্র ঐতিহাসিক শহর।  দ্বারকা নামটি কৃষ্ণ দিয়েছিলেন বলে জানা যায়।  দ্বারকা হল সপ্তপুরীর মধ্যে একটি। মহাভারতে, এটি একটি শহর ছিল যা এখনকার দ্বারকায় অবস্থিত, যাকে পূর্বে কুশস্থলী বলা হত, যার দুর্গটি যাদবদের মেরামত করতে হয়েছিল। এই মহাকাব্যে, শহরটিকে আনর্তা রাজ্যের রাজধানী হিসেবে বর্ণনা করা হয়েছে। হরিবংশ অনুসারে শহরটি সিন্ধু রাজ্যের অঞ্চলে অবস্থিত ছিল।
হিন্দু মহাকাব্য ও পুরাণগুলিতে, দ্বারকাকে দ্বারবতী বলা হয় এবং এটি আধ্যাত্মিক মুক্তির জন্য সাতটি তীর্থের মধ্যে একটি। অন্য ছয়টি হল মথুরা, অযোধ্যা,  কাশী, কাঞ্চীপুরম, অবন্তিকা (উজ্জয়িনী) ও পুরী।
বিবরণ
কৃষ্ণের উপস্থিতির সময় দ্বারকার নিম্নলিখিত বর্ণনা ভাগবত পুরাণে (১০.৬৯.১-১২) ঋষি নারদ-এর দর্শনের সাথে সম্পর্কিত: "শহরটি পার্ক ও আনন্দ উদ্যানের চারপাশে পাখি ও মৌমাছির উড়ন্ত শব্দে পরিপূর্ণ ছিল, যখন এর হ্রদগুলি প্রস্ফুটিত ইন্দিভারা, অম্বোজা, কাহলারা, কুমুদা ও উৎপলা পদ্মে পূর্ণ ছিল, রাজহাঁস ও সারসের ডাকে প্রতিধ্বনিত হয়েছিল।
চলাচলের প্রশস্ত পথ, রাস্তা, চৌরাস্তা ও বাজারগুলির সুশৃঙ্খল ব্যবস্থার সাথে স্থানান্তরিত হয়েছিল এবং অনেক সমাবেশ ঘর ও দেবদেবীর মন্দিরগুলি মনোমুগ্ধকর শহরটিকে আকৃষ্ট করেছিল। রাস্তা, আঙিনা, বাণিজ্যিক রাস্তা ও আবাসিক প্রাঙ্গণগুলি সমস্ত জল দিয়ে ছিটিয়ে দেওয়া হয়েছিল এবং পতাকার খুঁটি থেকে ব্যানার নেড়ে সূর্যের তাপ থেকে ছায়া দেওয়া হয়েছিল।
দ্বারকা শহরে গ্রহের শাসকদের দ্বারা উপাসনা করা একটি সুন্দর প্রাইভেট কোয়ার্টার ছিল।এই জেলা, যেখানে দেবতা বিশ্বকর্মা তার সমস্ত দৈব দক্ষতা দেখিয়েছিলেন, এটি ছিল ভগবান হরি কৃষ্ণের আবাসিক এলাকা, এবং এইভাবে এটি ভগবান কৃষ্ণের রাণীদের ষোল হাজার প্রাসাদ দ্বারা সজ্জিত ছিল। নারদ মুনি এই বিশাল প্রাসাদের একটিতে প্রবেশ করলেন।
প্রাসাদটিকে সমর্থনকারী প্রবাল স্তম্ভগুলি ছিল বৈদুর্য রত্ন দিয়ে সাজানো। নীলকান্তমণি দেয়ালগুলোকে সাজিয়ে রেখেছে, এবং মেঝেগুলো চিরকালের উজ্জ্বলতায় জ্বলজ্বল করছে। সেই প্রাসাদে ত্বাষ্ট মুক্তোর ঝুলন্ত স্ট্র্যান্ড দিয়ে শামিয়ানা সাজিয়েছিলেন; এছাড়াও হাতির দাঁত এবং মূল্যবান রত্ন দিয়ে তৈরি আসন ও বিছানা ছিল। উপস্থিতিতে উপস্থিত ছিলেন অনেক সুসজ্জিত দাসী যাদের গলায় লকেট ছিল এবং পাগড়ি, সূক্ষ্ম ইউনিফর্ম ও রত্নখচিত কানের দুল সহ বর্ম পরিহিত প্রহরী ছিল।
অজস্র রত্নখচিত প্রদীপের দীপ্তি প্রাসাদের সমস্ত অন্ধকার দূর করে দিল। আমার প্রিয় রাজা, ছাদের অলঙ্কৃত শৈলশিরায় উচ্চস্বরে ময়ূর কাঁদছিল, যারা সুগন্ধি আগুর ধূপকে জালিযুক্ত জানালার গর্ত দিয়ে বেরিয়ে আসতে দেখেছিল এবং এটিকে মেঘ বলে মনে করেছিল।"
মহাভারতের মৌষল পর্বে, অর্জুন দ্বারকার নিমজ্জন প্রত্যক্ষ করেছেন এবং এটিকে নিম্নরূপ বর্ণনা করেছেন: "সমুদ্র, যা উপকূলের বিরুদ্ধে প্রহার করছিল, হঠাৎ প্রকৃতির দ্বারা তার উপর আরোপিত সীমানা ভেঙ্গে গেল। সাগর ছুটে এল শহরে। এটি সুন্দর শহরের রাস্তার মধ্য দিয়ে চলে গেছে। সমুদ্র শহরের সবকিছু ঢেকে দিয়েছে। দেখলাম সুন্দর ভবনগুলো একে একে ডুবে যাচ্ছে। কিছুক্ষণের মধ্যেই সব শেষ হয়ে গেল। সমুদ্র এখন হ্রদের মতো শান্ত হয়ে উঠেছে। শহরের কোনো হদিশ ছিল না। দ্বারক নাম মাত্র; শুধু স্মৃতি।"
-  মহাভারতের মৌষলপর্ব
ইসরায়েলী রন্ধনশৈলী
ইসরায়েলী রন্ধনশৈলী হচ্ছে ইসরায়েলে বসবাসরত স্থানীয়দের মধ্যে প্রচলিত খাবার এবং ইহুদিদের হাত ধরে ইসরায়েল এ আসা খাবার গুলো। ১৯৪৮ সালে ইসরায়েলী বসতি স্থাপনের পর থেকে বিশেষ করে ১৯৭০ সালে ইসরায়েলী ইহুদী মিশ্র রন্ধনশৈলী বিকাশ লাভ করে।
ইসরায়েলের রন্ধনপ্রণালী বিভিন্ন ইহুদি রন্ধনশৈলীর উপাদান বিশেষ করে মিজরাহী, শেফার্ডিক এবং আশকেনাজি রীতির রন্ধনশৈলী গ্রহণ অব্যাহত রেখেছে। এটি লেভান্তিয়, মধ্যপ্রাচ্য ও ভূমধ্যসাগরীয় রন্ধনশৈলীর মধ্যে প্রচলিত ঐতিহ্যবাহী অনেকগুলি খাবার গ্রহণ করেছে এবং ফ্যালাফেল, হুমুস, মেসববাহ, শাকসুকা, কুসকুস ও জাতার মত খাবারগুলি এখন ইজরায়েলে ব্যাপকভাবে জনপ্রিয়।
খাদ্যাভ্যাস
ভূগোল ইসরাইলের খাবারের উপর ব্যাপক প্রভাব ফেলেছে এবং ভূমধ্যসাগর অঞ্চলের সাধারণ খাবার যেমন যেমন জলপাই, গম, ছোলা, দুগ্ধজাত দ্রব্য, মাছ এবং সবজি যেমন টমেটো, বেগুন এবং জকচিনি ইজরায়েলি খাবারের মধ্যে উল্লেখযোগ্য। তাজা ফল এবং সবজি ইসরায়েলে প্রচুর পরিমাণে হয় এবং বিভিন্নভাবে রান্না ও পরিবেশন করা হয়।
ইসরায়েল বিভিন্ন জলবায়ু এলাকা আছে এবং এর ফলে বিভিন্ন প্রকারের সব্জি উৎপন্ন হয়। উপকূলীয় সমভূমিতে সাইট্রাস গাছ যেমন কমলা, লেবু এবং আঙ্গুর জন্মে। ডুমুর, ডালিম ও জলপাই গাছ শীতল পাহাড়ী এলাকায় জন্মে। গালীল সমুদ্রের কাছাকাছি এবং জর্ডান নদী উপত্যকায় নাতিশীতোষ্ণ জলবায়ু আম, কিয়ি এবং কলার জন্য উপযুক্ত, অন্যদিকে গালীলের পাহাড়ী গ্রীষ্মকালীন আবহাওয়া এবং গোলান আঙ্গুর, আপেল এবং চেরির জন্য উপযুক্ত।
ইসরায়েলি খাবারের রীতি বৃহত্তর ভূমধ্যসাগর অঞ্চলের সাথে মিলে যায়। দৈনন্দিন জীবনে নৈশভোজের পরিবর্তে মধ্যাহ্নভোজ প্রধান খাবার। "কিব্বুৎজ খাবার" অনেক ইসরায়েলী তাদের সন্ধ্যায় হালকা খাবার এবং প্রাতঃরাশে খেয়ে থাকে। বিভিন্ন ধরনের পনির (নরম ও শক্ত), দই, ল্যাবনি এবং টক মাখন, সবজি ও স্যালাদ, জলপাই, সিদ্ধ ডিম অথবা আমুলেট, আচার, বিভিন্ন ধরনের রুটি এবং তাজা কমলা রস এবং কফি ইজরায়েলী হাল্কা  খাবারের অংশ।
বাকলাভা একটি বাদামে ভরা প্যাস্ট্রি যা সিরাপ দিয়ে মিষ্টি করা হয় এবং ইহুদি সম্প্রদায়ের উৎসবে পরিচর্যা করা হয়। এটা প্রায়ই রেস্তোরাতে ছোট কাপে তুর্কি কফির সংগে পরিবেশন করা হয়।
জারা রাদারফোর্ড
জারা রাদারফোর্ড (Zara Rutherford; জন্ম ৫ জুলাই ২০০২) একজন বেলজিয়ান-ব্রিটিশ বিমান চালক। তিনিই প্রথম ব্যক্তি যিনি একটি মাইক্রোলাইট বিমানে সারা বিশ্বে উড়েছেন। ১৯ বছর বয়সে ১৮ আগস্ট ২০২১ তারিখে বেলজিয়ামের কর্টরেইক থেকে শুরু করে ২০ জানুয়ারি ২০২২ তারিখে শেষ করে পাঁচ মাসের যাত্রার পর তিনি বিশ্বের সর্বকনিষ্ঠ মহিলা বৈমানিক হন।
জারা রাদারফোর্ড বেলজিয়ামের ব্রাসেলসে ব্রিটিশ পেশাদার বিমানচালক স্যাম রাদারফোর্ড এবং বেলজিয়ান মনোরঞ্জনমূলক বৈমানিক ও আইনজীবী বিট্রিস ডি স্মেটের নিকট জন্মগ্রহণ করেন। অল্পবয়সী মেয়ে হিসাবে জারা তাঁর বাবার সাথে যেতেন, মাঝে মাঝে নিজেও বিমান উড়তেন। ১৪ বছর বয়সে তিনি একজন বৈমানিক হওয়ার প্রশিক্ষণ শুরু করেন এবং ২০২০ সালে তাঁর বৈমানিকের লাইসেন্স পেয়ে যান। তিনি ইংল্যান্ডের হ্যাম্পশায়ারের উইঞ্চেস্টারে সেন্ট সুইথুন্স স্কুলে গণিত, উচ্চতর গণিত, অর্থনীতি এবং পদার্থবিদ্যায় তাঁর A লেভেল সম্পন্ন করেন।
বিশ্বজুড়ে একক উড়ান
২৬ জুলাই ২০২১-এ উইনচেস্টারের কাছে পোফাম বিমানঘাঁটিতে একটি সংবাদ সম্মেলনে, জারা ১৯ বছর বয়সে বিশ্বজুড়ে এককভাবে উড়ে আসা সর্বকনিষ্ঠ মহিলা বৈমানিক হওয়ার জন্য তাঁর বিদার প্রস্তাব ঘোষণা করেন। তিনি মার্কিন বৈমানিক শায়েস্তা ওয়াইজের পূর্বে করা রেকর্ডটি ভাঙার লক্ষ্য স্থাপন করেন, যিনি ২০১৭ সালে ৩০ বছর বয়সে এই রেকর্ডটি অর্জন করেছিলেন।  এই রেকর্ডটি ছাড়াও তিনি আরও দুটি রেকর্ড ভাঙার চেষ্টা করেছিলেন–একটি মাইক্রোলাইট বিমানে বিশ্ব প্রদক্ষিণকারী প্রথম মহিলা হতে এবং একক-ইঞ্জিন বিমানে প্রথম বেলজিয়ান হিসাবে একা বিশ্ব প্রদক্ষিণ করতে।  বিজ্ঞান, প্রযুক্তি, প্রকৌশল ও গণিত (STEM) এবং বিমান চালনার মতো ক্ষেত্রে লিঙ্গ ব্যবধান সম্পর্কে সচেতনতা বাড়াতে এবং আরও বেশি নারী ও মেয়েদেরকে STEM এর ক্ষেত্রগুলোতে দ্রুত অংশগ্রহণ করতে অনুপ্রাণিত করাও রেকর্ড-ভাঙার এই প্রচেষ্টার উদ্দেশ্য ছিল৷  তাঁর প্রচেষ্টাকে প্রধান পৃষ্ঠপোষক ওয়েব হোস্টিং পরিষেবা ICDSoft, রিচার্ড ব্র্যানসনের ভার্জিন গ্রুপ, বেলজীয় উদ্যোক্তা (কোম্পানি) SafeSky এবং ওলন্দাজ কর্মী নিয়োগ কোম্পানি টিএমসি গ্রুপ সমর্থন করেছিল। তিনি দাতব্য সংস্থা গার্লস হু কোড এবং ড্রিম্‌স সোরের সাথেও অংশীদারত্ব করেছেন, যার লক্ষ্য নারী ও মেয়েদের STEM ক্ষেত্রে প্রবেশ করতে অনুপ্রাণিত করা ও সাহায্য করা।
জারা ১৮ আগস্ট ২০২১ তারিখে বেলজিয়ামের কর্টরেইক-ভেফেলগেম বিমানবন্দর থেকে একটি শার্ক ইউএল বিমানে চড়ে তাঁর একক প্রচেষ্টা শুরু করেন, যেটি তাকে স্লোভাকীয় নির্মাতা প্রতিষ্ঠান শার্ক.এরো ঋণে দিয়েছিলো।   কর্টরেইক থেকে তিনি পোফাম বিমানঘাঁটিতে যান যেখানে তিনি অ্যাবরদিন হয়ে স্কটল্যান্ডের উইকে যাবার পূর্বে এক ঘণ্টা আগে কাটিয়েছিলেন।  পরের দিন তিনি পাঁচ ঘণ্টার ফ্লাইটের পর আইসল্যান্ডের রেইকিয়াভিকে অবতরণ করেন।
জেরার্ড জন শেফার
জেরার্ড জন শেফার জুনিয়র (২৬ মার্চ, ১৯৪৬ –  ৩ ডিসেম্বর, ১৯৯৫) একজন আমেরিকান হত্যাকারী এবং সন্দেহভাজন সিরিয়াল কিলার, যিনি ১৯৭৩ সালে ফ্লোরিডার মার্টিন কাউন্টিতে শেরিফের ডেপুটি থাকাকালীন হত্যার জন্য কারাবাস করেছিলেন। তিনি দুটি খুনের জন্য দোষী সাব্যস্ত হয়েছিল, কিন্তু অন্য অনেক হত্যায় তার জড়িত থাকার সন্দেহ করা হয়। তিনি প্রায়ই তার দোষী সাব্যস্তের বিরুদ্ধে আপিল করেছিলেন, কিন্তু মৌখিক ও লিখিত উভয়ভাবেই ব্যক্তিগতভাবে ত্রিশেরও বেশি নারী ও মেয়েকে হত্যা করার ব্যাপারে গর্ব করেছিলেন। তাকে ১৯৯৫ সালের ডিসেম্বর মাসে তাকে কারাগার কক্ষে ছুরিকাঘাতে হত্যা করা হয়েছিল।
জীবনের প্রথমার্ধ
তিনি ক্যাথলিক পিতা জেরার্ড ও মাতা ডরিস মারি শেফারের ঘরে জন্ম নেওয়া তিনটি সন্তানের মধ্যে প্রথম জন ছিলেন। তিনি উইসকনসিনে জন্মগ্রহণ করেছিলেন এবং জর্জিয়ার আটলান্টায় বেড়ে ওঠেন, যেখানে তিনি ১৯৬০ সাল পর্যন্ত মেরিস্ট একাডেমিতে যুক্ত ছিলেন, যখন তার পরিবার ফ্লোরিডার ফোর্ট লডারডেলে চলে আসেন। তিনি তার বাবার সাথে ভালভাবে সম্পর্ক গড়ে তুলতে পারেননি,  তিনি বিশ্বাস করতেন যে তার পিতা তার বোনের পক্ষে রয়েছেন।
তিনি ১৯৬৪ সালে সেন্ট থমাস অ্যাকুইনাস হাই স্কুল থেকে স্নাতক হওয়ার পরে ফ্লোরিডা আটলান্টিক বিশ্ববিদ্যালয়ের কলেজে গিয়েছিলেন, এবং সেই সময় বিবাহ করেছিলেন। তিনি ১৯৬৯ সালে প্ল্যান্টেশন হাই স্কুলে শিক্ষক হয়েছিলেন, কিন্তু অধ্যক্ষের মতে শীঘ্রই "সম্পূর্ণ অনুপযুক্ত আচরণের" জন্য বহিস্কৃত হয়েছিলেন। যাজকবর্গ থেকে প্রত্যাখ্যাত হওয়ার পর, তিনি পেশা হিসাবে আইন প্রয়োগের দিকে ঝুঁকলেন, ১৯৭১ সালের শেষের দিকে ২৫ বছর বয়সে একজন টহলদার হিসাবে স্নাতক হন।
গ্রেফতার
১৯৭২ সালের সালের ২১ জুলাই তার টহল চলাকালে ন্যান্সি ট্রটার ও পাউলা সু ওয়েলস নামে দুজন কিশোরী মেয়েকে তুলে নিয়ে যান, যারা হিচহাইকিং করছিল। পরের দিন, তিনি তাদের অপহরণ করেন, তাদের একটি প্রত্যন্ত জঙ্গলে নিয়ে যান এবং তাদের গাছের সাথে বেঁধে দেন, যেখানে তিনি তাদের হত্যা করার বা পতিতাবৃত্তিতে বিক্রি করার হুমকি দেন।
ইভ শোভাঁ
ইভ শোঁভা (১৯৩০ – ২০১৫) একজন ফরাসি রসায়নবিদ এবং নোবেল পুরস্কার বিজয়ী। তিনি Institut français du pétrole এর সম্মানজনক গবেষণা পরিচালক এবং ফরাসী বিজ্ঞান একাডেমির সদস্য ছিলেন। তিনি মেটাথেসিস প্রক্রিয়াটি বোঝার জন্য তাঁর কাজের জন্য পরিচিত ছিলেন যার জন্য তিনি রবার্ট এইচ গ্রুবস এবং রিচার্ড আর শ্রোকের সাথে ২০০৫ সালে রসায়নের নোবেল পুরস্কার পেয়েছিলেন।
নোয়াখালী পল্লী বিদ্যুৎ সমিতি
নোয়াখালী পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড এর পরিচালিত ৮০টি পল্লী বিদ্যুৎ সমিতি মধ্যে একটি। নোয়াখালী পল্লী বিদ্যুৎ সমিতি চট্টগ্রাম বিভাগ এর নোয়াখালী জেলায় আটটি জোনাল অফিস, একটি সাব-জোনাল অফিস, চারটি এরিয়া অফিস এবং ৩১টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। নোয়াখালী পল্লী বিদ্যুৎ সমিতি প্রতিষ্ঠিত হয় ১৯৮৫ সালে।
ইতিহাস
সমবায়ের সার্বজনীন নীতিমালা এবং ‘লাভ নয়, লোকসান নয়’ এ দর্শনের উপর ভিত্তি করে গ্রাহকগণকে প্রকৃত সুবিধা মালিকানায় স্বীকৃতি দিয়ে আর্থ-সামাজিক উন্নয়নে নোয়াখালী পল্লী বিদ্যুৎ সমিতির যাত্রা শুরু হয় ১৯৮৫ সালে।
ইভ শোভাঁ
পুরস্কার এবং স্বীকৃতি
১৯৭০ এর দশকের প্রথম দিক থেকে ওলেফিন মেটাথেসিস বিষয়ে কাজ করার জন্য রবার্ট এইচ. গ্রুবস এবং রিচার্ড আর শ্রোকের সাথে তিনি ২০০৫ সালে রসায়নের নোবেল পুরস্কার পেয়েছিলেন। শোঁভা এই পুরস্কার পেয়ে বিব্রতবোধ করেছিলেন এবং প্রাথমিকভাবে ইঙ্গিত করেছিলেন যে তিনি সম্ভবত এটি গ্রহণ করবেন না। তবে তিনি সুইডেনের রাজার কাছ থেকে তাঁর পুরস্কার পেয়েছিলেন এবং নোবেল বক্তৃতা দিয়েছিলেন। ২০০৫ সালে তিনি ফরাসী একাডেমি অভ সায়েন্স-এর সদস্য নির্বাচিত হয়েছিলেন।
নোয়াখালী পল্লী বিদ্যুৎ সমিতি
জোনাল অফিস সমূহ
নোয়াখালী পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
ইভ শোভাঁ
জীবনাবসান
৮৪ বছর বয়সে ২রা জানুয়ারী ২০১৫ তারিখে ইভ শোঁভা ফ্রান্সের ট্যুরসে মারা যান।
নোয়াখালী পল্লী বিদ্যুৎ সমিতি
গ্রাহক সংখ্যা
নোয়াখালী পল্লী বিদ্যুৎ সমিতির ছয় লক্ষেরও বেশি আবাসিক গ্রাহক রয়েছে।
পাতালগাঁও
পাতালগাঁও (Pathalgaon) ভারতের ছত্তিসগড় রাজ্যের জশপুর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পাতালগাঁও শহরের জনসংখ্যা হল ১৪,০৫৪ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে পাতালগাঁও এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
রাণীর হাট
রাণীর হাট ভারতের পশ্চিমবঙ্গ রাজ্যের কোচ বিহার জেলার একটি ছোট শহর।
ভূগোল গুগল
সমগ্র রাণীর হাট অঞ্চলটি উত্তরবঙ্গ সমভূমির অন্তর্গত। জেলার প্রধান নদনদীগুলি দক্ষিণ-পূর্বাঞ্চলের সামান্য ঢাল বরাবর প্রবাহিত হয়েছে। এখানকার ভূভাগ প্রায় সমতল। এই অঞ্চলটি কোনো পাহাড় বা পর্বত নদী নেই।
জনসংখ্যার উৎপাত্ত
ভারতের ২০০১ সালের আদম শুমারি অনুসারে রানীর হাট শহরের জনসংখ্যা হল ৭,০৮৬ জন এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে রাণীর হাট এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
শিক্ষাব্যবস্থা
সমগ্র রাণীরহাট অঞ্চলটি দুটি উচ্চতর, একটি বালিকা বিদ্যালয় এবং ৮টি প্রাথমিক বিদ্যালয় বিশিষ্ট।
প্যাট্রিক প্যাটারসন
বালফোর প্যাট্রিক প্যাটারসন (Patrick Patterson; জন্ম: ১৫ সেপ্টেম্বর, ১৯৬১) জ্যামাইকার পোর্টল্যান্ড এলাকায় জন্মগ্রহণকারী সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষভাগ থেকে ১৯৯০-এর দশকের শুরুর দিক পর্যন্ত ওয়েস্ট ইন্ডিজের পক্ষে ফাস্ট বোলার হিসেবে আন্তর্জাতিক ক্রিকেটে প্রতিনিধিত্ব করেছেন প্যাট্রিক প্যাটারসন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা, অস্ট্রেলীয় ক্রিকেটে তাসমানিয়া ও ইংরেজ কাউন্টি ক্রিকেটে ল্যাঙ্কাশায়ার দলের প্রতিনিধিত্ব করেছেন।
প্রারম্ভিক জীবন
মরিস ও ইমেলদা দম্পতির সন্তান তিনি। হ্যাপি গ্রোভ হাই স্কুল ও উলমার্স স্কুল থেকে জ্যামাইকা স্কুল সার্টিফিকেট লাভ করেন।
প্যাটারসনের বাবা ও দাদু জ্যামাইকার আঞ্চলিক পর্যায়ের ক্রিকেটে অংশগ্রহণ করেছিলেন। শৈশবকাল থেকেই ক্রিকেটে তিনি তার দক্ষতা প্রদর্শন করতে থাকেন। ১৯৮৩ সালে জ্যামাইকার পক্ষে অভিষেক ঘটে তার। ১৯৮৪ থেকে ১৯৯০ সালের মধ্যে ইংরেজ কাউন্টি চ্যাম্পিয়নশীপে ল্যাঙ্কাশায়ারের পক্ষে খেলেন। পাশাপাশি ১৯৮৪-৮৫ মৌসুমে তাসমানিয়ার পক্ষে শেফিল্ড শিল্ডে খেলেন।
আন্তর্জাতিক ক্রিকেট
১৯৮৬ সালে মাইকেল হোল্ডিংয়ের অনুপস্থিতির কারণে আন্তর্জাতিক অঙ্গনে প্যাটারসনের আবির্ভাব ঘটে। সাবিনা পার্কে ইংল্যান্ডের বিপক্ষে টেস্ট অভিষেক হয় তার। তখন থেকেই তিনি বিশ্বের অন্যতম ফাস্ট-বোলাররূপে চিহ্নিত হন। আক্রমণাত্মক ও দ্রুতগতির অধিকারী প্যাটারসন অভিষেকেই সাত উইকেট দখল করেন। দলে নিজস্থান বহাল রেখে নতুন বলে বোলিংয়ে আক্রমণে নেতৃত্ব দিতেন। ইংল্যান্ডের উদ্বোধনী ব্যাটসম্যান গ্রাহাম গুচ মন্তব্য করেন যে, প্যাটারসনের ফাস্ট বোলিং বেশ ভীতিদায়ক ছিল।
১৯৮৭-৮৮ মৌসুমে ভারতের বিপক্ষে অনুষ্ঠিত সিরিজের প্রথম টেস্টে ৫/২৪ বোলিং পরিসংখ্যান গড়ে পুনরায় মাঠে ঝড় তোলেন। তার দূর্দান্ত বোলিংয়ে ভারত দল মাত্র ৩০.৩ ওভারেই ইনিংস শেষ করতে বাধ্য হয় যা প্রথমদিনের একটি অধিবেশনের অল্প কিছুসময় স্থায়ী হয়। ১৯৮৮-৮৯ মৌসুমে মেলবোর্নে স্বাগতিক অস্ট্রেলিয়ার বিপক্ষে দ্বিতীয় দিনের খেলা শেষ হবার পূর্বে স্টিভ ওয়াহ তাকে খেঁপিয়ে তোলেন। ঐদিনের খেলা শেষ হবার পর প্যাটারসন ক্ষেপে গিয়ে অস্ট্রেলীয়দের ড্রেসিং রুমে প্রবেশ করে পঞ্চম ও চূড়ান্ত দিনের প্রতিপক্ষের ব্যাটসম্যানদেরকে নাস্তানাবুদের কথা ঘোষণা করেন। অস্ট্রেলীয়রা জয়ের জন্য ৪০০ রানের লক্ষ্যমাত্রায় নেমে ১১৪ রানে অল-আউট হয়ে যায়। প্যাটারসন ঐ ইনিংসে পাঁচ-উইকেট পান ও খেলায় নয় উইকেট দখল করেন।
গিলান জেলা
গিলান হলো আফগানিস্তানের গজনি প্রদেশ এর দক্ষিণের একটি জেলা।এখানকার জনসংখ্যার ১০০% পশতু সম্প্রদায়ের মানুষ বসবাস করে। ২০০২ সালের আনুমানিক হিসাব অনুযায়ী গিলানের জনসংখ্যা ছিল ৭৮,৪০৮ জন প্রায়। জেলাটির রাজধানী হচ্ছে জান্দা।
রামকান্তপুর ইউনিয়ন
রামকান্তপুর ইউনিয়ন বাংলদেশের ঢাকা বিভাগের ফরিদপুর জেলার সালথা উপজেলার একটি ইউনিয়ন।
আয়তন ও জনসংখ্যা
আয়তন ১৬.৬১ বর্গ কিলোমিটার। মোট জনসংখ্যা হলো ১৭,১৫৬ জন। যার মধ্যে পুরষ ৮,৫৫৫ জন ও মহিলা ৮৬০১ জন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- ইশারত হোসেন
টিপা ফল
টিপা ফল এক ধরনের টক মিষ্টি অপ্রচলিত ফল। এর অন্যান্য নামগুলো হলো- টিপফল, টিপটিপানি, টিপাটিপি, লুকলুকি, পেলাগোটা, প্যালা, পায়েলা, ঝিটকি, পলাগোটা, টরফই, পানিয়ালা, পানি আমলা, পাইন্না, পাইন্যাগুলা, বেহুই ইত্যাদি। এর ইংরেজি নাম Indian plum বা coffee plum এবং বৈজ্ঞানিক নাম Flacourtia jangomas বা Flacourtia cataphracta। এটি নিচুভূমি এবং পাহাড়ি এলাকার বৃষ্টিবহুল অঞ্চলের 'উইলো' পরিবারভুক্ত বৃক্ষ।
বিস্তার
এটি দক্ষিণপূর্ব এশিয়া এবং পূর্ব এশিয়াতে ব্যাপকভাবে চাষ করা হয়। অনেক অঞ্চলে এটি চাষ করার ক্ষেত্র ছেড়ে মুক্তভাবে জন্মে থাকে। এর আদি নিবাস জানা যায়নি তবে ধারণা করা হয়, এটি এশিয়ার ক্রান্তীয় অঞ্চল বা ভারতবর্ষে উদ্ভূত।
বর্ণনা
এটি ছোট গুল্ম বা বৃক্ষ যা দশ মিটার পর্যন্ত লম্বা হতে পারে। গাছ কাঁটাযুক্ত। কাঁটাগুলো শাখান্বিত ও যুথবদ্ধ। ডালপালাতেও কাঁটা থাকে। পাতা একক, ডিম্বাকৃতি, কিছুটা লম্বাটে। অগ্রভাগ সূঁচালো। সবুজ রংয়ের পাতা কিছুটা ঢেউ খেলানো থাকে। পাতার কিনারায় সামান্য খাঁজ কাটা থাকে। গাছে মার্চ-এপ্রিল মাসে ফুল আসে। এর ফুল ছোট, সাদাটে সবুজ থেকে বেগুনী এবং সুগন্ধী। ফুল ফোটে গুচ্ছাকারে। ফল গোলাকার মার্বেলের মতো, খোসা পাতলা ও মসৃণ। কাঁচা অবস্থায় সবুজ। কাঁচা ফলও খাওয়া যায়। ফল পাকে জুলাই-আগস্ট মাসে। পাকা ফলের সংরক্ষণ গুণ ভালো। ফল পাকলে লালচে বেগুনী রঙের হয়। পাকা ফলের ভেতরটা বাদামী বা কালচে গোলাপী রঙের। টিপা ফল পাকার পরে টিপে নরম করে খেতে হয়; এই কারণে এমন নামকরণ হয়েছে। আচার বা শরবত করেও এটি খাওয়া হয়। এর ছালে ঔষধি গুণ আছে বলেও অনেকে ধারণা করে থাকেন। কাঠের জন্যেও এই গাছ চাষ করা হয়। 'কুইন্সল্যান্ড ফ্রুট ফ্লাই' (Bactrocera tryoni) নামক এক প্রকার মাছির আবাস ও আশ্রয় হিসেবে এই গাছের পরিচিতি রয়েছে। অপ্রচলিত এই ফলটি এখন বাংলাদেশে অনেক সহজলভ্য; এর চাষ ও বাণিজ্যিক উৎপাদন ধীরে ধীরে বাড়ছে।
নারায়ণগঞ্জ-৫
সীমানা
নারায়ণগঞ্জ-৫ আসনটি নারায়ণগঞ্জ জেলার নারায়ণগঞ্জ সদর উপজেলা ও বন্দর উপজেলা নিয়ে গঠিত।
২০১০-এর দশকে নির্বাচন
নাসিম ওসমান ২০১৪ সালের এপ্রিলে মারা যান। জুনের উপ-নির্বাচনে তার ভাই সেলিম ওসমান নির্বাচিত হয়।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নাসিম ওসমান বিনা প্রতিদ্বন্দ্বিতায় নির্বাচিত হন।
নেহা ভাসিন
নেহা ভাসিন (জন্ম ১৮ নভেম্বর ১৯৮২) একজন ভারতীয় পেশাদার সঙ্গীত শিল্পী, যিনি ইন্ডিপপ এবং বলিউড এ গান গাওয়ার জন্য অধিক পরিচিত। হিন্দি ছাড়াও তিনি আরো অনেক ভারতীয় ভাষা যেমন তেলুগু, তামিল, পাঞ্জাব এবং মারাঠিতেও গান গেয়েছেন। তিনি ভারতীয় সঙ্গীত প্রতিযোগিতা "লাভ মি ইন্ডিয়ার"  বিচারক হিসেবেও কাজ করেছেন।
প্রাথমিক জীবন
নেহা ভাসিন দিল্লিতে অসোক ভাসিন এবং রেখা ভাসিন এর ঘরে জন্মগ্রহণ করেন। ৯ বছর বয়সে তিনি ফ্রান্ক এন্থনি পাবলিক স্কুল আয়োজিত সঙ্গীত প্রতিযোগিতায় মারিয়াহ কেরির "হিরো" গান গেয়ে প্রথম স্থান অধিকার করেন। তিনি বাল্যকাল থেকেই পপস্টার হতে চাইতেন। তিনি নাচ শেখার জন্য শিয়ামাক ডান্স একাডেমীতে ভর্তি হোন। ওস্তাদ গুলাম মোস্তফা খান এর কাছ থেকে তিনি উচ্চতর সঙ্গীতের প্রশিক্ষণ গ্রহণ করেন।
ব্যক্তিগত জীবন
নেহা ভাসিন অক্টোবর ২৩, ২০১৬ সালে ইতালিতে সঙ্গীত কম্পোজার সমির উদ্দিনকে বিয়ে করেন।
কর্মজীবন
নেহা ২০০১ সালে কোক (ভ) পপস্টার এর জন্য অডিশন দেওয়ার সময় লেডি শ্রী রাম কলেজের দোসর হোন এবং অন্য চার মেয়ের সাথে ভিভা (ব্যন্ড) এর হয়ে ইন্ডিয়াস ফার্স্ট অল গার্লস প্রতিযোগিতা জিতে নেন।
শাহাদাৎ হোসেন (অভিনেতা)
শাহাদাৎ হোসেন হলেন একজন বাংলাদেশি অভিনেতা ও রেডিও ব্যক্তিত্ব যিনি মঞ্চ, টেলিভিশন ও চলচ্চিত্রে কাজ করেছেন। তিনি গহীন বালুচর চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার ২০১৭ লাভ করেছেন।
প্রারম্ভিক জীবন ও শিক্ষা
শাহাদাৎ হোসেন ১৯৭৬ সালের ৯ নভেম্বর খুলনায় জন্মগ্রহণ করেন। তিনি খুলনা জেলাতেই মাধ্যমিক ও উচ্চমাধ্যমিক পর্যায়ে পড়াশোনা করেছেন। তিনি বাংলা কলেজ থেকে রাষ্ট্রবিজ্ঞানে স্নাতক হয়েছেন।
কর্মজীবন
শাহাদাৎ হোসেন বিদ্যালয়ে পড়াকালীন সময় থেকেই মঞ্চনাটকে অভিনয় করতেন। তিনি ১৯৯৭ সালে সেন্টার ফর এশিয়ান থিয়েটারে যোগদান করেন। ২০০৫ সালে টিভি নাটকে অভিষেক ঘটে তার। তিনি সিসিমপুর এ বাহাদুর চরিত্রে অভিনয় করেছেন। তিনি মন তার শঙ্খিনী এ অভিনয়ের জন্য এক পর্বের নাটক ও টেলিফিল্মের সেরা অভিনেতা বিভাগে লাক্স আরটিভি অ্যাওয়ার্ডস ২০১৬ লাভ করেছিলেন।
মঞ্চনাটক ও টেলিভিশনের পাশাপাশি শাহাদাৎ হোসেন চলচ্চিত্রেও অভিনয় করেছন। তার অভিনীত প্রথম চলচ্চিত্র আন্ডার কন্সট্রাকশন। তার প্রথম মুক্তিপ্রাপ্ত চলচ্চিত্র সুতপার ঠিকানা। চলচ্চিত্রটি ২০১৫ সালে মুক্তি পেয়েছিল। ২০১৬ সালে তার অভিনীত চলচ্চিত্র আন্ডার কন্সট্রাকশন প্রেক্ষাগৃহে মুক্তি পেয়েছিল। ২০১৬ সালে তার অভিনীত চলচ্চিত্র একাত্তরের নিশান ও মুক্তি পেয়েছিল।
২০১৭ সালে শাহাদাৎ হোসেন অভিনীত চলচ্চিত্র নুরু মিয়া ও তার বিউটি ড্রাইভার প্রেক্ষাগৃহে মুক্তি পায়।  এ বছরে তার অভিনীত চলচ্চিত্র গহীন বালুচর ও মুক্তি পেয়েছিল।   চলচ্চিত্রটিতে অভিনয়ের জন্য তিনি চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার ২০১৭ লাভ করেন। ২০১৯ সালে তিনি পারফর্মার শিরোনামের একটি স্বল্পদৈর্ঘ্য চলচ্চিত্রে কাজ করেন।
চলচ্চিত্রে অভিনয়েত বাইরে শাহাদাৎ হোসেন নাভানা গ্রুপে এক বছরের বেশি সময় কাজ করেছেন। ২০০১ সালে তিনি সেখানে যোগ দিয়েছিলেন। এছাড়া তিনি এবিসি রেডিওর বেহাল চৌরাস্তা অনুষ্ঠানে কথাবন্ধু হিসেবে কাজ করেছেন।
ব্যক্তিগত জীবন
শাহাদাৎ হোসেন ২০০৭ সালে ফারজানা রিতার সাথে বিবাহবন্ধনে আবদ্ধ হন।
শতপথ ব্রাহ্মণ
শতপথ ব্রাহ্মণ (शतपथ ब्राह्मण , "একশো পথের ব্রাহ্মণ") হল শুক্ল যজুর্বেদের সঙ্গে যুক্ত অন্যতম গদ্য ধর্মগ্রন্থ। এটিতে বৈদিক আচার-অনুষ্ঠানের বর্ণনা রয়েছে। এই ব্রাহ্মণটি দুটি শাখায় পাওয়া যায় – মধ্যণ্ডিন (বাজসনেয় মধ্যণ্ডিন শাখার) এবং কান্ব (কান্ব শাখার)। প্রথমটি ১৪টি খণ্ডে ১০০টি অধ্যায় ও ৭,৬২৪টি কাণ্ডিকে এবং দ্বিতীয়টি ১৭টি খণ্ডে ১০৪টি অধ্যায় ও ৬,৮০৪টি কাণ্ডিকে বিভক্ত
রচনাকাল
ভাষাতাত্ত্বিক গবেষণা থেকে জানা যায়, শতপথ ব্রাহ্মণ বৈদিক সংস্কৃতের (অর্থাৎ, মোটামুটিভাবে খ্রিস্টপূর্ব ৮ম থেকে ৬ষ্ঠ শতাব্দী, লৌহযুগীয় ভারত) ব্রাহ্মণ পর্যায়ের সর্বশেষ অংশে রচিত হয়।
জন এন. ব্রামারের মতে এটির রচনাকাল খ্রিস্টপূর্ব ৭০০ অব্দের কাছাকাছি কোনো সময়ে। জুলিয়াস এগেলিঙের মতে, এই ব্রাহ্মণের সর্বশেষ সংস্করণটির রচনাকাল খ্রিস্টপূর্ব ৩০০ অব্দ। যদিও এর কোনো কোনো অংশ “অনেক প্রাচীনতর, যা অজ্ঞাত প্রাচীনকাল থেকে মুখে মুখে প্রচলিত ছিল।”
বিষয়বস্তু
এই ধর্মগ্রন্থের প্রধান আকর্ষণীয় দিকগুলির একটি হল এর পৌরাণিক অংশ। এখানে সৃষ্টি-সংক্রান্ত পুরাণকথা ও মনুর প্রলয়ের উল্লেখ আছে।  এই সৃষ্টি-সংক্রান্ত পুরাণকথার সঙ্গে অন্যান্য সৃষ্টি-সংক্রান্ত পুরাণের অনেক সাদৃশ্য আছে। যেমন, প্রাগৈতিহাসিক বন্যা (বাইবেলে যেমন পাওয়া যায়), আলো ও অন্ধকারের প্রসার, ভালো ও মন্দের বিভাজন এবং সময়ের ব্যাখ্যা। শতপথ ব্রাহ্মণে যজ্ঞবেদী নির্মাণ, যজ্ঞের উপকরণ, যজ্ঞে মন্ত্রোচ্চারণ ও সোমরস প্রস্তুতকরণের সঙ্গে সঙ্গে বিভিন্ন অনুষ্ঠানের প্রতীকী ব্যাখ্যার একটি বিস্তারিত বিবরণ পাওয়া যায়।
মধ্যণ্ডিন শাখার ১৪টি খণ্ডকে দুটি প্রধান অংশে ভাগ করা যায়। প্রথন নয়টি বই যজুর্বেদ সংহিতার প্রথম ১৮টি খণ্ডের পুথিগত টীকা দিয়েছে। এই টীকা স্থানে স্থানে পঙ্‌ক্তি ধরে ধরে দেওয়া হয়েছে। পরবর্তী পাঁচটি বই অনুষ্ঠানে ব্যবহৃত নতুনতর দ্রব্য ও অন্যান্য দ্রব্যের বর্ণনা বর্ণনা দিয়েছে। ১৪শ এবং শেষ খণ্ডটি বৃহদারণ্যক উপনিষদ্‌ নামে খ্যাত।
মধ্যণ্ডিন শাখার শতপথ ব্রাহ্মণটিকে ১৯শ শতাব্দীর শেষ ভাগে জুলিয়াস এগলিং ইংরেজিতে অনুবাদ করেন। এটি সেক্রেড বুকস অফ দি ইস্ট গ্রন্থমালায় পাঁচ খণ্ডে প্রকাশিত হয়। কান্ব শাখার শতপথ ব্রাহ্মণ উইলিয়াম ক্যালান্ড তিন খণ্ডে ইংরেজিতে অনুবাদ করেছিলেন।
যুক্তরাষ্ট্রের চ্যানেল ১ ব্র্যান্ড করা টেলিভিশন কেন্দ্র
এই সমস্ত যুক্তরাষ্ট্রের টেলিভিশন কেন্দ্রসমূহ চ্যানেল ১ এর ব্র্যান্ড করা (কিন্ত ভার্চুয়াল চ্যানেল ১ ব্যবহার করে না; ৪৪-৫০ মেগাহার্টজে ফিজিক্যাল আরএফ চ্যানেল ১ ১৯৪৮ সালে অপসারিত করা হয়):
পুদুচেরি জেলা
ভারতের দক্ষিণ দিকে অবস্থিত পুদুচেরি কেন্দ্রশাসিত অঞ্চলের চারটি জেলার মধ্যে একটি হল পুদুচেরি জেলা যা পূর্বে পণ্ডিচেরি জেলা নামে পরিচিত ছিল। জেলাটি ২৯৪ বর্গকিলোমিটার বা ১১০ বর্গমাইল অঞ্চল জুড়ে বিস্তৃত। বঙ্গোপসাগরের তীর বরাবর তামিলনাড়ু রাজ্যের মধ্যে একাধিক (মোট ১১ টি) ছিটমহলে পুদুচেরি জেলাটি ছড়িয়ে রয়েছে। ২০১১ সালের জনগণনা অনুযায়ী জেলাটির মোট জনসংখ্যা ৯৫০,২৮৯ জন।
প্রশাসনিক বিভাগসমূহ
প্রশাসনিকভাবে পুদুচেরি কেন্দ্রশাসিত অঞ্চল আটটি তালুকে বিভক্ত। এই আটটি তালুকের মধ্যে চারটি তালুক যথা, পুদুচেরি, উড়াবর্করাই, ভিলিয়নূর এবং বাহুর তালুক নিয়ে পুদুচেরি জেলা গঠিত। এই চারটির মধ্যে উড়াবর্করাই তালুকে কোন গ্রামীণ অঞ্চল নেই। অন্য তিনটি তালুকের গ্রামাঞ্চল গুলি একাধিক পঞ্চায়েতে বিভক্ত। পুদুচেরি তালুকের গ্রামাঞ্চল নিয়ে আরিয়াঙ্কুপ্পম পঞ্চায়েতটি গঠিত, আবার ভিলিয়নূর তালুকে রয়েছে দুটি গ্রাম পঞ্চায়েত যথা, মান্নদিপট্টু ও ভিলিয়নূর আবার বাহুর ও নেট্টবক্কম গ্রামপঞ্চায়েত রয়েছে বাহুর তালুকের গ্রামাঞ্চলে।